ผมตรวจพบเชื้อซิฟิลิสเมื่อเดือนมีนาคมที่ผ่านมา รักษาโดยฉีดยา 3 เข็ม (วีคละ 1 เข็มติดต่อกัน 3 วีคจนครบ) จบเข็มสุดท้ายเมื่อเดือนเมษา ตอนสงกรานต์พอดีและเมื่อวันที่ 26 พ.ค. มีนัดติดตามผล ซึ่งผลออกมาว่าค่าไตเตอร์อยู่ที่ 1:8 จากเดิมเมื่อเดือนมีนาคม (ก่อนฉีดยา) อยู่ที่ 1:4 ซึ่งจะเห็นว่าค่ามันขึ้นมานิดหน่อย แต่คุณบอกว่าค่ามันอาจจะแกว่งได้ ถือว่าไม่ได้สูงอะไร และการรักษาจะรู้ผลแน่นอนหลังจากฉีดยาครบ 6 เดือน ซึ่งจะนัดตรวจค่าซิฟิลิสอีกทีเดือนตุลาคมครับจึงอยากปรึกษาคุณว่า อาการที่ข้างต้นเป็นอาการปกติหรือไม่ กรณีอย่างแย่เลย มันมีโอกาสที่จะเพิ่มขึ้นไหมครับ และถ้ามันเพิ่มจะมีผลมาจากอะไร เช่น การรักษาที่ไม่ตรงตามระยะ เพราะไม่ทราบระยะได้ หรือมีการดื้อยา แต่ก็หวังว่ามันจะหายเป็นปกติครับ รบกวนด้วยนะครับขอบครับ
สวัสดีค่ะ ซิฟิลิสเป็นโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ แต่เป็นโรคที่ปัจจุบันจะไปถึงระยะรุนแรงได้น้อย เพราะสามารถรักษาได้แต่เนิ่นด้วยการให้ยาฆ่าเชื้อเพนนิซิลินทำให้โรคหายขาดได้จากที่กล่าวมา หลังทำการรักษา จะต้องมีการนัดกลับไปเจาะเลือดติดตามค่าซิฟิลิซว่าลดลงเกิน 4 เท่า จึงจะถือว่าตอบสนองต่อการรักษา โดยจะเจาะเลือดซ้ำที่ 6 12 และ 24 เดือน โดยปกติค่าเลือดจะต้องน้อยกว่า 4 เท่าจากแรกเริ่มภายใน 12 เดือนหลังเข้ารับการรักษาโดยควรกลับไปเจาะเลือดตามนัด ส่วนใหญ่ซิฟิลิซดื้อยาพบน้อย หลังรับการรักษาจนครบโรคมักจะหายขาดหรือดีขึ้นได้ค่ะ ถ้าไม่ตอบสนอง อาจจะเกิดจากการรับยาไม่ครบ เชื้อดื้อยาซึ่งพบได้น้อย ซึ่งอาจต้องมีการปรับเปลี่ยนชนิดของยาฆ่าเชื้อ หรือเพิ่มชนิดของยาฆ่าเชื้อภายใต้การดูแลของแพทย์ผู้เชี่ยวชาญต่อไป